Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
Bravo.
Bravo!
Daj pet.
Bravo!
NAKON PREMIJERE
GLUMAC TOMA IKUTA, 36 GODINA
Ima nešto jedinstveno u kabukiju…
Kako da kažem…
Kao da mi je u DNK-u.
Klasična japanska kultura.
Osjećaš kako te od stopala nešto prožima.
Kad sam izašao u stilu roppo
i kad mi je publika zapljeskala,
osjećao sam se…
Iskusio sam novo uzbuđenje.
Pomislio sam: „Ne smijem odustati od kabukija.”
TATSUMAKI RAINOSHIN TOMA IKUTA
AKADOU SUZUNOSUKE MATSUYA ONOE
PRAĆENJE IZAZOVA IZBLIZA DO PREMIJERE
GLUMAC SHUN OGURI
GLUMAC U KABUKIJU SHICHINOSUKE NAKAMURA
DOKUMENTARAC TOME IKUTE O NOVOM KABUKIJU
TOMA IKUTA IDOMU
FAZE KOJE ČEKAJU TOMU IKUTU
KANGYOKU NAKAMURA
TSUTANOSUKE ICHIKAWA
KUNIYA SAWAMURA
TOMA SE PRIHVATIO NOVOGA KABUKIJA UZ SAMO MJESEC I POL PRIPREME
A ja ću biti prijateljski suparnik najvećeg japanskog mačevaoca!
25. LIPNJA 2021.
TOKIO ENGEKI KATSURA
49 DANA PRIJE PREMIJERE
KATSURA AWASE/PROBA PERIKE
Dobro jutro.
Ja sam Toma.
-Drago mi je. -Drago mi je.
Drago mi je.
Je li ti kosa meka?
-Je li meka? -Gruba je.
Dosta gruba?
Moja? Ne baš.
Ako je trebam skratiti, hoću.
Ovako je bolje.
Bolje je ovako?
-Ovako? Onda dobro. -Isprobat ćemo ovako…
TOMA PRVI PUT NASTUPA U NOVOM KABUKIJU
Prvo stavi ovo.
-Je li ovo nužno? -Baš i ne.
-I mislio sam. Ovo nikad nisam radio. -Ne ovako.
Je li ovo kabuki?
Ne ovako.
GLUMAC MATSUYA ONOE, 36 GODINA
Prvi put kad sam shvatio
da se moram ovime baviti, bilo je nakon što sam navršio 20 godina.
Bio sam dječji glumac i to mi je bila još jedna igra.
Svi su me tetošili i ohrabrivali.
PRVI NASTUP S PET GODINA, I OTAC JE BIO KABUKI-GLUMAC
Nisam to smatrao…
karijerom do 20. godine.
Kad je umro moj otac i kad sam postao glava obitelji,
shvatio sam da se moram ozbiljnije pozabaviti time.
ZA NJEGOVU ĆE IZVEDBU BITI IZRAĐENE DVIJE PERIKE
OBLIK SE PRAVI OD BAKRENE PLOČE BAZA SE ZOVE JIGANE
PRAVE SE DORADE ZA IZRADU TOMINE BAZE ZA PERIKU
RAZLOG BAVLJENJA NOVIM KABUKIJEM
Matsuya je moj srednjoškolski prijatelj.
Pozvao me da s njim nastupam u kabukiju.
U srednjoj školi
govorio bi: „Jednom ćemo nastupati zajedno. Glumit ćemo u kabukiju.”
MATSUYA ONOE - TOMA IKUTA SREDNJA ŠKOLA HORIKOSHI
Ja bih rekao: „Da.” Ali duboko u sebi mislio sam da se to neće dogoditi.
U srednjoj smo obojica…
Nismo bili…
On se pojavljivao na televiziji, ali nije da smo bili zatrpani poslom.
Odlasci iz škole radi nastupa bili su poput statusnih simbola.
Nas dvojica nikad nismo imali nastupe, pa smo cijeli dan bili u školi.
Hoću reći, to je dobro.
Ali za ljude iz industrije zabave…
nismo se isticali.
Nismo razgovarali o tome, ali obojica smo bili frustrirani.
Bar mislim.
Zato, kad bismo se družili…
ne sjećam se da smo razgovarali o poslu.
Nismo to spominjali.
Izbjegavali smo tu temu tri godine.
Jedino što smo spominjali o poslu
jest to da bismo jednom voljeli zajedno nastupati.
Da ćemo se baviti kabukijem. Dolazio je gledati kabuki.
Sanjali smo o tome.
Sjetno, može se reći.
Kad me pitao, sjetio sam se.
„Tako je. Razgovarali smo o tome u srednjoj školi.”
Navrle su nam uspomene.
KABUKI IMA POVIJEST DULJU OD 400 GODINA
UTAGAWA KUNISADA ODORIKEIYOUEDOENOSAKAE
MEMORIJALNI MUZEJ UMJETNOSTI OTA
DA BISTE POSTALI GLUMAC U KABUKIJU, POTREBNO JE DUGO RAZDOBLJE VJEŽBE
GLUMAC POPUT TOME JOŠ NIKAD NIJE NASTUPIO U NOVOM KABUKIJU
Je li ovako dobro?
Da. Izgleda dobro.
Tu je malo visoko.
Malo ovdje?
Malo ovdje.
Sad bi trebalo valjati.
Dobro?
Dobro.
Hvala lijepa.
-Hvala na strpljenju. -Hvala tebi.
ŠTO MISLE NJIHOVI PRIJATELJI GLUMCI?
Njihov me se pokušaj dojmio.
GLUMAC SHUN OGURI
Doista.
Pogotovo Toma. On i Matsuya stari su prijatelji.
Preko Matsuye je često bio u dodiru s kabukijem.
Ono što su od mladosti zajedno stvorili
na drugoj je razini.
Bacili su se u to naglavce…
Ja bih sigurno oklijevao.
Grozno se šminkam.
Stvarno?
Ako se nisi uhodao, naći ćemo nekoga da te šminka.
Ne bi ni trebalo biti teško.
Vjerojatno ćemo dijeliti garderobe.
Bit ćemo u istima?
Ne, oprosti.
Želim privatnu sobu.
Molim?
Ti se šališ?
To vam govorim.
Slava te promijeni.
Sad prigovara zbog garderoba.
Drukčije ne mogu glumiti.
Grozan si.
Dajte ga obrazujte malo!
PREMIJERA JE 13. KOLOVOZA
43 DANA PRIJE PREMIJERE
STUDIO TOGEKI
PRVI DAN PROBA OD MJESEC I POL
Hvala vam što ste došli.
Ovo će biti moj deseti IDOMU.
Sada počinjemo.
Jako sam uzbuđen. Ovaj IDOMU…
OD 2009. IZVEDENO JE 9 SAMOSTALNIH PRODUKCIJA
Ovo će biti zadnji IDOMU.
U to sam uložio sve što sam htio.
DESETA PREDSTAVA 2021. OZNAČIT ĆE KRAJ PRODUKCIJE
Kazalište Honda, gluma Akadoua Suzunosukea, s Tomom.
Jako sam sretan što se sve ovako odvilo.
„Nazvao se Heishinnou, Tairano Masakado.”
ČITANJE SCENARIJA
„Tairano Masakado?”
„Nemam pojma zašto mi se pojavljivao u snovima…”
SVI GLUMCI OSIM IKUTE GLUME U KABUKIJU
„Gledao sam kako sparirate. Obojica ste veoma vješti.”
„Nismo baš toliko dobri.”
„Krv mi vrije!”
„To vrije tvoj strah.”
Siguran sam da će se moj dijalog više prilagoditi stilu kabukija.
To je posve drugi žanr.
Nije nimalo slično filmovima ili predstavama u kojima sam glumio.
Čovječe…
Teška je to bitka. Izazov.
Prošli smo drugu polovicu.
Vjerojatno neće biti ovako, pa…
Usput ćemo dorađivati.
Polako će sve sjesti na svoje mjesto. Potrajat će. Imajte strpljenja.
REDATELJ/KOREOGRAFIJA KIKUNOJO ONOE
SCENARIJ KAZUHISA TOBE
Na kraju…
AKADOU SUZUNOSUKE I TATSUMAKI RAINOSHIN
ONI SU RATNICI NA OBUCI
KAD SAZNA DA JE RAINOSHIN DIJELOM ONI, SUZUNOSUKE SE MORA SUOČITI S NJIM
…bit će bolje ako ne bude.
Kao…
Na kraju će njihovo prijateljstvo biti…
42 DANA PRIJE PREMIJERE
Ovako se odijevam.
Sve u rok službe.
Hvala lijepa.
Bit će u redu!
-Zbilja? -Ma naravno.
TOKUMATSU ONOE
Glumio si u kazalištu.
Stekao si iskustvo u Johnny'su.
Ako si već glumio, kabuki nije nimalo drukčiji.
Ne znamo još kako će biti.
PROLOG POVRATAK DUŠE TAIRANA MASAKADE
Počinjemo u tami. U jednom trenutku pali se reflektor.
U redu.
Vidimo siluetu…
Izbacimo ovo: „Što to govoriš?!”
Imamo „Suzunosuke!”, a onda…
Suzunosuke mora nešto reći.
Ako je čekao, onda kad kaže: „Daj mi svoje tijelo za oruđe”,
treba reći da je čekao.
Na primjer: „Moj žalosni kraj u palači Soma, moju dušu uzela je zemlja…”
Kaže: „Duša mi je bila vezana za ovo stablo”…
„Tvoja je oštrica probila pečat…”
NAKON VJEŽBE POČINJU DORADE SCENARIJA
Malo je dugo. Treba malo…
Dugo.
-Isprobat ćemo s novim izmjenama. -Dobro.
Znam da ćemo tek poslije razgovarati o tvom izgledu.
Ali htio bih vidjeti protok kako bih osmislio tvoj stav.
„Biti okupan ovom mirnom mjesečinom, a sanjati takav san…”
PRIZOR PRVI, PLANINA HAKONE PRVI IKUTIN PRIZOR
„Kamo je otišao Rainoshin?”
„Suzunosuke, napokon si budan.”
„Rainoshine! Gdje si bio?”
„Spavao si kad sam se probudio, pa sam otišao po vodu.”
PRIZOR DRUGI, DOJO CHIBA
„Želim postati najveći mačevalac u Japanu, poput mog oca.”
„A ti?”
„Siroče sam. Nemam roditelje. Nemam rodbinu.”
Hoće li se ovo promijeniti?
Ili ne?
Jučer sam čuo da bi se moglo promijeniti.
Mijenjamo sedam, osam i devet.
Tu negdje.
-Razumijem. -U redu.
-Ovdje nema promjena. -Dobro.
Danas stignemo samo ovo.
Aha.
Što ćemo od sutra?
Probe u kazalištu i u kabukiju
potpuno su drukčije. Čak i držanje scenarija na probi.
U kazalištu u kojem sam glumio nismo to radili.
Najprije upamtiš tekst.
Još me…
strah jer i dalje nisam naišao na prepreku.
Nešto što moram učiniti, ali ne mogu.
Nešto za što se moram truditi da bih to ostvario.
Čini mi se da sam tek počeo i to me čini nervoznim.
Prilično.
Ovim sam se poslom počeo baviti zbog majke.
Poslala je moj životopis Johnny'su.
Vukla me na audicije.
1996. S 11 G. PRIDRUŽIO SE JOHNNY'SU
Ali od toga dana…
Kako da to kažem?
Osjećao sam neopisivo uzbuđenje.
Neki stariji dečki ondje
poučavali su me.
Koje su tenisice u modi i svašta u vezi s odjećom.
„Znam dobro mjesto za klopu.” „Gdje?”
„Zove se Yoshinoya.” „Išao bih!” Takvo što.
Svaki je dan bio zabavan.
POSTAO JE ČLAN GRUPE JOHNNY'S JR. DA POSTANE IDOL
TOMA IKUTA (13 GODINA)
Cure su slinile za nama.
To je bio bonus.
Nisam bio siguran gdje sam.
Nisam imao profesionalnu svijest.
Kad sam išao u srednju, ljudi oko mene…
Gledao sam kako postaju slavni.
Bilo je kao…
Mislio sam da smo svi ravnopravni.
Da se svi zajedno zabavljamo.
„Čekaj, ovo je stvarno posao.”
To mi je najednom sinulo.
Bilo je ljubomore.
Odnosno, prvi sam put osjetio sram.
„Trebam li upisati faks ili naći posao?”
O tome sam razmišljao.
Tad sam otkrio glumu na pozornici.
Gledao sam kako odrasli glumci svaki dan uživaju.
To i uveseljavanje publike činilo mi se najboljim na svijetu.
„SUSANOH, LEGENDA O MAČU YGGDRASILL” GEKIDAN, SHINKANSEN, 2002.
Shvatio sam da je to moj put.
Kazalište… pozornica…
Htio sam biti netko tko će od toga zarađivati.
Pa…
TACHIMAWARI
Pokret se zove yamagata. Zamahneš u obliku planine.
Da izbjegneš protivnika.
Zamahom pratiš oblik planine.
KUNIYA SAWAMURA
Zamahneš tako da izbjegneš protivnika.
YAMAGATA JE JEDAN OD OSNOVNIH POKRETA U BORBI
Isto radiš i kad dižeš.
Zamah, zamah i zamah.
I produži.
Malo se odmakneš da imaš prostora.
-Pokušaj. -U redu.
Ukopaj se i…
ROPPO
VRHUNAC, U KIMENJYU
Ovaj kut.
KIKUJI ONOE
ROPPO JE JEDAN OD KARAKTERISTIČNIH NAČINA IZLASKA S POZORNICE U KABUKIJU
OTOWAGATAKE DANMARI
Ovako.
TOMIN ROPPO BIT ĆE VAŽAN VRHUNAC NASTUPA
Moraš se zakrenuti onamo.
Idi ovamo…
pa ovamo.
Mi smo kabuki-glumci zvani Nadaishita.
TAKAMATSU ONOE
Glumci našeg ranga ne izvode roppo.
To rade samo glavni glumci.
Čekaj, što?
Pokušat ću opet.
Povlači.
Tako.
Preko glave. Tako.
Zatim digneš ruke i…
Desno stopalo natrag.
Tako. Dobro je.
-Kužim. -Nastoj ne njihati glavom.
Spusti centar mase.
Ravnoteža u struku.
Tvoja koljena…
Nisam ovo očekivao tako naglo.
Roppo je jedan od vrhunaca kabukija.
Stvarno moram raditi.
Hoću.
-Treba puno učiti. -Da!
Svaki dan je lekcija.
Prvi put ispočetka stvaram kabuki-predstavu.
Nije stvar samo u Tomi.
Dosta se dvoumim glede toga kako da je osmislim.
MATSUYIN OTAC MATSUSUKE GLUMIO JE U AKADOUU SUZUNOSUKEU 1958.
Želim na neki način rekreirati očevu izvedbu Akadoua Suzunosukea.
To mi je jedan od ciljeva.
Bio je zagrižen glumac. Lud za kabukijem.
MATSUYIN OTAC MATSUSUKE ONOE
To mu je stalno bilo na pameti.
Ili kabuki ili njegov najdraži bejzbolski tim Giantsi.
Naša obitelj nije bila slavna u krugovima kazališta kabuki,
pa nikad nije dobivao glavne uloge.
Bio je dosta frustriran zbog toga.
Cijeli život.
Najteže mu je vjerojatno bilo
to što nikad nije izgubio strast za time.
Do smrti je gajio tu strast i motivaciju.
Imam osjećaj da se cijeli život osjećao podvojenim.
Osjećao sam to.
Taj osjećaj nikad nije nestao.
Sigurno ga je izjedalo…
to što nije potjecao iz cijenjene obitelji.
Pitao sam se zašto nitko nije davao bolje uloge mom ocu.
Htio bih da su mu dali priliku.
Često sam to mislio.
TOMIN ODNOS S MATSUYINIM OCEM MATSUSUKEOM
Moj otac je jako volio Tomu.
Kad smo bili učenici, stalno smo išli jedan drugome kući.
Često bi jeo s mojim ocem.
Stalno je jeo hranu koju bi pripremila moja majka.
Moj otac nikad nije pokazivao interes za moje prijatelje.
Nije im pamtio imena.
Ali Tomi bi govorio: „Kako ide, Toma?”
Otvoriš vrata dnevne sobe i eno ga.
Nosio je svoju yukatu.
Gledao je televiziju.
Uspravio bih se i naklonio mu se.
On je bio otac kojemu se iskazuje poštovanje.
Na očevu je pogrebu
Toma plakao više od ostalih.
Jasno se toga sjećam.
Zaprepastilo me što toliko plače zbog smrti mog oca.
Obojica smo imali 20 godina.
S 20 je godina
morao postati glava obitelji.
Moj prijatelj…
Kako da se izrazim…
Ta pomisao…
Pogodila me.
Naravno da sam bio tužan zbog smrti njegova oca.
Znate…
To je…
Preplavile su me emocije.
Vrijeme je prolazilo i…
MATSUYA SE BAVIO MJUZIKLIMA, MODERNIM KAZALIŠTEM I KABUKIJEM
…nastavili smo raditi gluposti.
MATSUYINA MAJKA MORIE
Ali osjećao sam da je on prvi odrastao.
Siguran sam da nije imao izbor.
NASTAVIO JE GLUMITI ZA SVOJU OBITELJ
Vidio sam kako moj prijatelj postaje muškarac.
To me se dojmilo.
Kad bih pomislio na oca, odmah bih pomislio na Tomu.
Mislio sam da će moj tata biti sretan ako uključim Tomu.
Tako da sam ga odmah nazvao.
Na probama nosim plavu yukatu.
To je yukata njegova oca.
Viši sam od njega, pa mi je kratka na rukama i nogama.
Ali baš me briga.
Kad je nosim…
vježbam odražavajući svoje osjećaje prema njegovu ocu.
Da ovako gledam?
41 DAN PRIJE PREMIJERE
Vidjet ćeš u tom trenutku.
Očima napravi krug tu gore. Samo očima.
MIE
Super. Baš tako.
MIE JE JEDNA OD GLAVNIH POZA U KABUKIJU
GENPEINUNOBIKINOTAKI YOSHITAKASAIGO
Neka ti tijelo što više miruje. Završi naglim pokretom, ovako.
Jako lijepo!
Fino! Tako!
Svi uvijek zabrljaju. Učine ovo…
Izgleda blesavo.
Kako izvedeš onaj strogi pogled?
Na primjer, tijekom roppa…
Zabaci tijelo i iskoristi ga.
-Ovako? -Uspio si!
Dobar si!
Koristiš se svojim tijelom pa…
Jako lijepo!
Raspojasaj se.
To izgleda fantastično.
Nekad ne moraš raditi onaj zamah.
Ovako.
PRITISAK ZBOG NOVOG POTHVATA
Prestravljen sam! Totalno!
„Mogu li ja to?”
Pristao sam i već smo počeli…
Nekad mi moja gluma dojadi.
„Opet radim jedno te isto.
Ovakav sam kad sam tužan, ovakav sam kad sam sretan…” Doima se isto.
To me baš deprimira.
Nakon tridesete sve sam se češće tako osjećao.
Ali ovo je nešto posve novo.
Nemam ni znanje ni tehniku. Nemam nikakve temelje.
Čini mi se da će mi ovakva iskustva znatno pomoći.
DA RAZBIJE GLUMAČKU LJUŠTURU,
KREĆE S RADOM NA NOVOM KABUKIJU
Što se dulje time baviš,
teže se uživjeti u ulogu.
Stvoriš obrazac ili stil,
nešto što ti godi.
Zapitaš se razvijaš li se kao osoba.
Počneš dvojiti.
Dođeš do zida i nisi siguran kako da ga srušiš.
Ili tako nekako.
39 DANA PRIJE PREMIJERE
Ovo se čini zbijeno.
„Odmori se ovdje.”
PRIZOR ŠESTI, PRIČA KAGERO-ZA
Onda će biti lakše skočiti i reći: „Ne!”
Ali svejedno se srušiš.
Zvuči dobro. Da probamo?
Pokušajmo tako.
Nema smisla da to tako izvedeš.
To je samo razgovor.
-Dobro. Znači… -Onda je teško protumačiti.
-Izgovorim svoj tekst… -Mislim…
SCENARIJ NIJE JASNIJI NI POSLIJE VIŠE DORADA
-Ne moraš odgovoriti. -On će prekinuti.
Ako to povežeš s prethodnim dijelom…
Nisam siguran kako će ići. Da prođemo cijeli tekst…
pa ispočetka?
Proći ćemo jedanput.
Sve ćemo doraditi pa onda ispočetka?
Strah me da ovim tempom…
Nećemo stići, znam.
Razvlačenje dok ne postane očito da će izmijeniti…
Čini se nepotrebnim.
Već znamo da će izmijeniti tekst.
Ne možemo dodavati još teksta.
Osjećam samo jezu.
Prepravimo to.
Želi da bude savršeno.
Ta ga želja nagoni da nešto kaže.
Osjetio sam da mu je jako stalo.
Iz njegove perspektive…
Potpuno je izvan svog elementa i očajnički nastoji držati korak.
37 DANA PRIJE PREMIJERE
-Sjedni ovdje. -U redu.
Jesi li dobro?
Da.
U redu.
Nasloni glavu ovdje. Tako.
MATSUYA ĆE GLUMITI TRI ULOGE: AKADOUA SUZUNOSUKEA,
NJEGOVA OCA TETSUNOSUKEA I TAIRANA MASAKADA
RADI GLUMLJENJA TRI ULOGE IZRAĐUJU MASKU ZA TAIRANA MASAKADA
Trajat će desetak minuta.
Napravit ćemo savršen odljev njegova lica.
Jedan smo već napravili, ali prije sedam ili osam godina.
Lice se može jako promijeniti.
Evo.
Dobro je.
Žmiri.
Je li bilo vruće?
Malo.
Izgleda odlično.
Taman stane unutra.
„Sudbina koju je donijela ova grimizna krv u meni.
Poput konja koji njišti u tami.
Došlo je vrijeme za ostvarenje ove ambicije.
Tama zaklanja ovaj svijet.
Ljudske su duše ogrubjele. Vrijeme je da Oni pođe u rat.”
INTONACIJA DIJALOGA
Ne brini se previše zbog naglaska.
DOBAR KABUKI-GLUMAC TREBA IMATI: 1: GLAS, 2: LICE, 3: STAV
NAJVAŽNIJI SU GLAS I GOVOR
Na primjer, ovdje…
„Tama zaklanja ovaj svijet. Ljudske su duše ogrubjele.”
Završiš s: „Vrijeme je da Oni pođe u rat.”
Završiš li rečenicu kako treba, sve se doima prikladno tom razdoblju.
Iznenadio bi se…
Većina tako radi.
Većina govori normalno.
Ovo je poput igranja lovice.
Izgovoriš svoj tekst i završiš ga tako da ga predaš sljedećem govorniku.
„…ove ambicije.”
Točno. Na primjer, ja izgovorim svoje…
„Bravo.” A onda…
„Sudbina koju je donijela ova grimizna krv u meni.
Poput konja koji njišti u tami.
Došlo je vrijeme za ostvarenje ove ambicije.”
Tako.
Kužim.
36 DANA PRIJE PREMIJERE
Hajde. Budi čvrst.
PRIZOR SEDMI, TRGOVCI RIŽOM
Koljeno ti treba biti ovako.
Trebaš zategnuti mišiće prepone.
DODAVANJE IKUTINA MIEA
Jako zategni.
Ovako?
Ostani tako.
-Čak i onak hikkomi…. -Nije loše! Dobro izgleda!
Dobro!
-Dobro izgleda. -Jako je teško.
Naprežem mišiće kojima se nikad ne služim.
Oni koji se bave kabukijem
imaju debele i jake listove.
Zbog ovoga.
Malo to ukrasi.
Opet.
35 DANA PRIJE PREMIJERE
Dođeš ovamo…
Kad stanem ovako…
-Ne, to je poslije. -Prvo…
Prvo se spustiš pa staneš u pozu.
Nije loše.
Zadrži dah jer…
Tu zastaneš.
KLJUČNO JE IZVESTI MIE KOJI ĆE PRIVUĆI POZORNOST PUBLIKE
To je dobro, ali ne pregibaj se ondje.
Zategni trbuh i…
Zašto da ne savijem koljena?
Samo, paf!
Da. Onda bolje izgleda.
Nije da se mora tako.
Neki rade ovako.
-Ali mi… -Paf!
Onda bude…
Veća fora.
Vruće mi je! Ovo te iscrpi.
Svi to prolaze.
Ovako.
Završi i…
-Ajme! Odlično! -Zamisli!
Kakav vam je moj prijatelj?
Samo malo…
Stvarno ti uspijeva!
Išli smo u istu srednju školu, Horikoshi.
GLUMAC U KABUKIJU SHICHINOSUKE NAKAMURA
Mislim da smo se tada upoznali.
SHICHINOSUKEOV JE OTAC BIO 18. KANZABURO NAKAMURA
ROĐEN JE U ELITNOJ KABUKI-OBITELJI, ODNEDAVNO PRIHVAĆA ULOGE ONNAGATA
YOSHITSUNESENBONZAKURA YOSHINOYAMA
Smatram ga kazališnim glumcem.
O GLUMCU TOMI IKUTI
Nema krupnih kadrova kao na televiziji.
Ma koliko glumili svojim licem, na primjer, plakali,
to će vidjeti oni u prvom redu. Oni otraga ne mogu.
Kako onda glumite? Svojim tijelom.
Ispravna gluma tijelom…
Jako je teško unijeti dušu u to.
Nikad nije pokazivao koliko naporno radi.
O GLUMCU TOMI IKUTI
Naporno je radio iza scena, ali nikad to nije pokazivao.
OUROBOROS: OVA LJUBAV JE PRAVDA, 2015.
Imao je čvrste temelje koje je stekao glumom u kazalištu,
tako da mi se zbilja sviđa vidjeti koliko cijeni glumu.
34 DANA PRIJE PREMIJERE
ŠMINKA
Obrve ti treba nacrtati tu gore.
-Tu negdje. -Misliš, niže?
Za naglašene obrve… Ne svi,
ali ako ovdje naglasiš obrvu, čudno će izgledati.
Boli!
Nije toliko debelo.
Prestani! Još malo.
Jako boli!
Kao dječji glumac je!
PREKRIVANJE OBRVA
Još malo, rekoh!
Učini ovo i na drugoj strani.
Ne moraš toliko pritiskati.
Ne prekriješ li kako treba, dlačice će proviriti.
Premaži taj dio voskom.
Zato trebaš otopiti vosak i razmazati ga.
Ovo je teško.
Zato ih neki glumci obriju. Dugo traje.
Znači, zato briju obrve.
Tvoje bradavice…
Zašto bradavice?!
Zaboravi.
Tu me još boli.
Cilj je promijeniti boju vrata i lica.
Nije poanta da se sve premaže u bijelo.
Malo je drukčije od Shinkansena.
Cjelokupni smjer kabuki-predstave
određuje glavni glumac.
Više nego redatelj.
PERIKA KATSURA
Ovdje treba malo skratiti.
Otraga…
Na metal stavljamo svilenu navlaku koja se zove habutae.
Zatim dodajemo kosu.
Iskombinirat ćemo ovu boju s bojom tvog lica.
Jako je fleksibilna što se toga tiče.
Ove se perike izrađuju posebno za svakog glumca.
Stoji li?
Evo.
Još malo…
Ovdje želim još malo volumena.
Izgleda tanko.
Možda s vremenom…
Matsuya te vjerojatno neće šminkati, nego netko drugi.
Kad našminkaš lice i staviš periku…
ŠMINKA ZA ONIJA JE DRUKČIJA
…stvarno se čini kao kabuki.
To je velik pothvat.
Treba puno toga obaviti.
32 DANA PRIJE PREMIJERE
VRHUNAC, U KIMENJYU
ROPPO
Brzo uči. Mislio sam da će mu trebati više vremena.
Ako želimo da bude savršeno, onda ga čeka još puno posla.
Ovisi o tome koliko želimo postići.
Neki to ne mogu ni nakon desetljeća.
Ako govorimo o sitnim detaljima…
to bi bilo jako teško.
Miče ti se samo lijevo oko.
PRI IZVEDBI MIEA TIJEKOM ROPPA VAŽNO JE KRETANJE OČIJU
Promijeni fokus.
Tako! To!
U redu.
JEDNO OKO GLEDA UKRIŽ
UTAGAWA KUNISADA
YONDAIME-ICHIKAWA KODANJI TENNICHIBŌ HŌSAKU BEISHO
MEMORIJALNI MUZEJ UMJETNOSTI OTA
Ljudi ovo inače ne rade. Recimo, ovo s nosom.
Ovako.
To! Tako!
Znači…
Ovako.
Dobro.
28 DANA PRIJE PREMIJERE
VRHUNAC, U KIMENJYU
TACHIMAWARI
Tekst.
GENPEINUNOBIKINOTAKI YOSHITAKASAIGO
TACHIMAWARI UKLJUČUJE MNOGO ELEMENATA KOJI NAGLAŠAVAJU LJEPOTU IZVEDBE
TO SU VAŽNI DIJELOVI PRI KOJIMA SE ČESTO SLUŽI SLOŽENIM NAPRAVAMA
NJIHOV INTENZIVNI TACHIMAWARI JEDAN JE OD VRHUNACA OVE PREDSTAVE
Tekst.
Što govoriš?
Nikog nisi porazio.
Kvragu. Nikog neću poraziti!
Ajme.
Jedno stopalo.
25 DANA PRIJE PREMIJERE
Uživo radimo ono što smo kanili sa snimkom
zato da mogu raditi svojim tempom.
Sad imam više posla.
Uspijem li to izvesti, izgledat će fenomenalno.
Moram to vježbati.
20 DANA PRIJE PREMIJERE
ZVUČNI EFEKTI ZVANI TSUKE KORISTE SE ZA NAGLAŠAVANJE MIEA ILI ROPPA
Ovdje.
Kako da to učinim?
Imaš pravo!
Praktički se obraćaš publici.
Možeš i ovako.
Tako nekako.
19 DANA PRIJE PREMIJERE
Shinku giri i inazuma giri!
Misliš pobijediti?!
Nije bitna pobjeda. Ima nešto što ne možeš zasjeći.
A to je… moja duša!
Dosta!
Još sam nervozan. Zbog mnogo toga.
Polako se razjasnilo ono što želimo postići.
Sad još treba usavršiti detalje.
Još mnogo toga ne mogu. Moram raditi na tome.
15 DANA PRIJE PREMIJERE
MATSUYA ONOE IDOMU (AKADOU SUZUNOSUKE)
Danas snimamo glazbu.
Za to imamo dva dana.
Sve treba proći s g. Kikunojom
kako bi sve bilo usklađeno.
Dva dana zato nećemo vježbati.
Toma razbija glavu time treba li micati očima.
To bi ga moglo spriječiti da ostvari puni potencijal.
Nisam mu u potpunosti mogao pomoći.
Nadam se da ćemo poraditi na detaljima kad to savlada.
To mi je jedna od briga.
SHIMOKITAZAWA, TOKIO
Znate…
GRAD KAZALIŠTA S MNOGO POZORNICA
Uvijek sam htio glumiti u kazalištu Honda.
Nikad nisam slutio da ću izvoditi kabuki, doduše.
NOVI KABUKI U KAZALIŠTU HONDA
Mislim da je Matsuya
uvijek htio uprizoriti kabuki u kazališnom gradu Shimokitazawi.
Uvijek je ovdje htio izvoditi kabuki.
Sad to napokon postaje stvarnost.
Ovo će mu jako puno značiti.
Glumi Akadoua Suzunosukea, kojega je glumio njegov otac.
Nastupit će u kabukiju ovdje u Shimokitazawi
i pozvao je mene, svog starog školskog prijatelja.
Sve se ostvaruje na gotovo dramatičan način.
Evo ga.
Često sam dolazio ovamo, ali sad se čini posve drukčije.
OTVORENO 1982.,
KAZALIŠTE HONDA SREDIŠTE JE MALIH JAPANSKIH KAZALIŠTA
Čini mi se da probijamo granice.
Čak i za svijet kabukija.
„Nastupit ćeš u Shimokitazawi? U kazalištu Honda?!”
A kazalište Honda kaže: „Izvodit ćete kabuki? Ovdje?”
A i nastupa autsajder poput mene.
U svijetu zabave stvarno možeš kršiti pravila.
Imaš osjećaj da znaš kako nešto treba učiniti.
11 DANA PRIJE PREMIJERE
STUDIO MEIJIZA MORISHITA
RADI PRIPREMA ZA PREMIJERU SELE SE NA MJESTO GDJE SE IZRAĐUJE REZERVNI SET
Vježbao sam ne razmišljajući o visini pozornice.
Ovo će promijeniti moj način kretanja i perspektivu.
Sve je bliže.
Toma će hodati u njima na pozornici.
Inače se vežu užetom,
ali zamjena predugo traje, pa rabim elastiku.
Ulazim kod panja?
Kod panja.
Malo je labavo.
Hvala.
Suzunosuke!
PRIZOR PRVI, NA PLANINI HAKONE
Rainoshine!
Suzunosuke.
Gdje si bio?
Spavao si kad sam se probudio, pa sam otišao po vodu.
Ovdje napravi mie.
Ovako.
„Rainoshine!” „Suzunosuke.” To je bolje.
Tako ćemo.
Dijelovi tehnike na kojima moram poraditi…
Još sam prestravljen.
Još sam prestravljen, ali…
VRHUNAC, U KIMENJYU
DESET DANA PRIJE PREMIJERE
Matsuya, koji me pozvao ovamo,
njegov kabuki-ansambl, redatelj, osoblje,
svi ostali glumci…
Ne želim im stvoriti probleme ili ih osramotiti.
Zbilja sam se tako osjećao.
Ali sad smo prošli tu točku.
Moram to ostaviti postrani.
Moram se prvenstveno usredotočiti na svoju izvedbu.
Onda mogu razmišljati o poštovanju koje želim izraziti prema svemu.
Mogu unijeti te osjećaje u svoj nastup.
Imamo prizor u kojem promijenim kostim i plešem.
U jednom se trenutku polako okrenem.
Dok sam se okretao, sve sam vidio.
Dok sam se okretao, svi su gledali.
Svi su se približili.
Osjetio sam olakšanje.
„Svi oni pozorno gledaju.
Dobro sam.”
Pomislio sam: „Ja to mogu. Ovi su ljudi sa mnom.”
Osjetio sam to.
Zato sam to prevladao.
Kad sam vidio da su svi ozbiljni.
Vidio sam ih dok sam se okretao.
Osjetio sam da mi ulijevaju samopouzdanje.
Ojačao si, Suzunosuke!
STUDIO MEIJIZA MORISHITA
13. KOLOVOZA 2021.
IDOMU
PREMIJERA
KAZALIŠTE HONDA PRIKAZUJE PREDSTAVU AKADOU SUZUNOSUKE
TOMA IKUTA, MATSUYA ONOE
Dobro jutro!
Dobro jutro.
Idemo.
Trebam vode.
TOMA IKUTA
Treba poredati njihova imena.
U kabukiju mnoga imena imaju tri znaka.
Razumijem.
Da. Pogledajte onamo…
Sva su imena poredana.
Mnogi kabuki-glumci imaju imena poput nešto-nosuke ili nešto-jiro.
Većina ima tri znaka.
Drugi znak je ovdje.
Prizor borbe u drugoj polovici.
Teško je.
ZASTOR SE DIŽE U 18 H
Snažan nalet pokreta, a onda završi.
Kad završi, osjećam se kao prazna ljuštura.
Postao sam svjestan toga da će ovo biti iscrpljujuće.
Zaboravljam disati tijekom tachimawarija.
Onda bude još gore.
Zašto strši?
Gledao sam tvoj mali prst. Strši.
Nisam siguran…
Koji ti je to vrag? Ne nasmijavaj me!
Desnom rukom radim ovo, pa mi se lijeva koči.
PRITISAK PREMIJERE
Naravno, imam tremu. Bude još gore kad vidim da drugi imaju tremu.
Zato se pretvaram da nemam tremu.
On se čini prilično opuštenim.
Kao da je…
spreman za akciju.
Ovo mu je debi u kabukiju.
Kakav će biti?
Sumnjam da je itko išao do tako krajnjih granica.
Bilo je običnih glumaca koji su glumili u kabukiju,
ali sumnjam da je itko išao do krajnjih granica.
Recimo, roppo. Ni u kabukiju to mnogi ne rade.
ZASTOR SE DIŽE ZA 40 MINUTA
Želim da se ljudi zapitaju: „Ovaj tip je bio u Johnny'su?”
Dosta je bilo idola.
Premijera! Idemo!
'Ajmo!
Idemo!
Dobro…
Dobro! Idemo!
-Idemo. -Sretno.
'Ajmo.
-'Ajmo. -'Ajmo.
'Ajmo.
VRATA SE OTVARAJU U 17.30
POČINJE IDOMU
„Sudbina koju je donijela ova grimizna krv u meni.
Poput konja koji njišti u tami.”
Mlada damo, jeste li dobro?
Suzunosuke…
Hvala.
TOMIN ULAZAK
Zvuk pljeska ovo čini stvarnim, zar ne?
PRIZOR PRVI
…ali imati takav san…
Suzunosuke!
Rainoshine!
Suzunosuke.
Gdje si bio?
Spavao si kad sam se probudio, pa sam otišao po vodu.
Koliko dugo? Koliko sam dugo spavao?
Mjesec je još visoko. Vjerojatno ne predugo.
Aha…
DODANI MIE
Ubojstvom Ginpatsukija samo će nastati novi Oni!
Onda ću i toga ubiti!
-Ne idi, Rainoshine! -Pusti me!
Rainoshine!
SLIJEDI ROPPO U DRUGOM PRIZORU
VRHUNAC, U KIMENJYU
Imam i skladište sa zamkama u koje nitko ne može ući.
S pomoću ovoga…
TOMIN ROPPO
Samo… Mogu li…
Mogu li dobiti malo vremena?
Jako se naživciram.
Boli me stopalo kad udaram u pod.
Pazi da ne ozlijediš koljena.
Daj sve od sebe.
Pod je ovdje drukčiji.
TACHIMAWARI
Imam samo jednog prijatelja.
Da te spasim…
rado bih dao svoj život!
Dosta!
Ja ću ti začepiti usta!
Ojačao si, Suzunosuke!
KRAJ PRVE VEČERI IDOMUA
Bravo.
Bravo!
Daj pet.
Svidio im se tvoj roppo.
-Svidio im se. -Moj roppo?
Ne smijem sad odustati od kabukija.
I mislio sam.
-Ići ću do kraja. -Jasno.
-Hoćeš u moj ansambl? -Pustio bi me?
-Možeš biti lakej. -Ma koliko boljelo…
pristajem.
-Kužiš? -Da.
Vruće mi je!
Ovo je mučenje.
Ajme. Što je ovo?
Htio sam reći: „Oprosti, Toma. Dvaput ćemo.”
Ali ovo je gadno.
Bravo!
Vidi se po reakciji publike.
REDATELJ KIKUNOJO ONOE
S publikom je posve drukčije!
Daje ti snagu.
Roppo je uspio.
To je bilo dojmljivo!
Bilo je fenomenalno. Zaista!
-Bili su oduševljeni. -Hvala.
Čovječe…
Treba poraditi na tvom dijalogu.
-Na čijem? -Tvom!
-Mom? -Nego čijem?
Kad sam pogledao predstavu,
bio sam silno zadivljen.
Mislio sam da će odglumiti kao glumac koji glumi u kabukiju.
Ali ono su svi bili kabuki-glumci.
Nisam očekivao da će se pojaviti kao kabuki-glumac.
Prošli su me trnci.
Bio je faca.
Prizor na početku drugog čina…
Bio sam stvarno zadivljen.
Naježio sam se.
Bilo je nevjerojatno.
Iznad svih mojih očekivanja.
Oduševio sam se.
To može rijetko koji kabuki-glumac.
Nažalost, malo njih.
Uz ispravne nagle pokrete i duh,
i ritam.
Ali prije toga…
Nevjerojatni dio…
Dio kad je Toma učinio nešto što malo kabuki-glumaca može.
Polako je izašao iz hanamichija,
a onda se okrenuo.
Tempo, kut i stav…
Bio sam zapanjen. Sumnjam da je to itko primijetio.
Nitko iz publike nije.
Kao profesionalac… I Shido Nakamura je to rekao.
„Ajme. Uspio je!”
Teško je zato što…
Ljudi se uplaše stanke.
Nešto dodaju.
Ali on baš ništa nije učinio.
To je nešto što glavni glumac mora činiti.
Samo je polako izašao i okrenuo se. Bez suvišnih pokreta.
Nije pripremao pokazivanje emocija.
Čovjek onda shvati da ovaj zna što radi.
To je bio najdojmljiviji dio.
Bilo je čudesno.
Siguran sam da je analizirao dobre i loše izvedbe kabukija.
Znam da jest.
Svjestan je toga kakav je dobar kabuki-glumac.
On je bio takav.
Poslije sam naletio na Shida Nakamuru.
Rekao je: „Toma je ondje izveo nešto stvarno fantastično.
Bolje od prosječnog kabuki-glumca.”
To je rekao.
To je rekao čovjek koji se bavio kabukijem.
To je zbilja dojmljivo.
Nadam se da je potaknuo ljude.
Pokazao je drugim kabuki-glumcima kakvi ljudi još postoje.
Želim da budu zadivljeni.
ZAVRŠNA NOĆ IDOMUA
TRI DANA POSLIJE
-Dobro. -Nemamo scenarij.
-Što? Nema scenarija? -Da.
Svejedno…
-Bravo. Hvala ti. -Hvala tebi.
Drago mi je što smo to učinili.
Zar ne?
Sutradan sam morao raditi.
Bio sam kao prazna ljuštura.
-Nisam se mogao usredotočiti. -Kužim.
Kao da sam cijeli dan sanjao.
Zadnji je dan bio baš dobar.
Kad pomislim što je g. Matsusuke mislio…
TOKUMATSU ONOE
Matsuya jako cijeni svoje roditelje.
Nadam se da ćete i dalje pratiti Matsuyu.
Moj otac i ja…
Malo je emotivan.
Daj!
Eto ga na!
Ja bih trebao plakati!
Sad mi se plače!
Kako bih mogao?!
Bio mi je san da dovedem svog prijatelja Tomu
još otkad smo bili mladi.
Sanjali smo da glumimo zajedno.
Toma je jako volio mog oca.
Za glumu Akadoua Suzunosukea s Tomom
i za sve koji su pomogli da se ovaj san ostvari
osjećam veliku zahvalnost.
Presretan sam što smo ovo priredili.
Ovo je san koji smo dijelili 12 godina.
To i svačije emocije tog zadnjeg dana…
Nikad to nisam doživio…
Mislim da nisam.
Previše plačeš.
Dajte!
Nisam mislio da ću plakati.
Obećao sam si da neću.
Ako je prvi IDOMU koji si vidio u Kichijojiju 2009. bio početak,
onda je ono sinoć bio spektakularan kraj.
Zbilja jest.
Tu zadnju večer osjetio sam
naboj emocija.
Kad smo nakon svega snimili zajedničku fotografiju,
tvoja majka je već bila otišla, ali pozvali smo je natrag.
Rekli smo: „Vrati se ovamo!”
Kad sam vidio tebe i mamu kako se grlite…
Dugo to nisam vidio.
Vašu ljubav.
Dugo.
-Stvarno? -Znam da se volite.
Izgledala je jako sretna.
-Daj… -Istinski sretna.
Taj je nastup bio za mog oca.
Da nije bila ondje…
Bez nje ne bih mogao staviti točku na i.
Moja majka je uživala.
Možda to dugo nisam vidio.
Ozbiljno.
Vas dvoje zajedno.
Kako ti je bilo izvoditi kabuki?
Zanima me što si iskusio kao glumac.
Prvi dan…
kad sam prošao hanamichijem tijekom svog roppa…
osjetio sam nešto…
Uzbuđenje kakvo nikad nisam osjetio.
Nešto što proizlazi iz mog japanskog DNK-a.
Gotovo se doimalo poput uboda po cijelom mom tijelu.
Evo ga sad!
Sad se ne vidi,
ali jako sam uzbuđen.
Doista?
Istina je. Shvatio si, zar ne?
Uz glazbu i metode kabukija…
I ja osjetim to uzbuđenje.
Mnogi koji se bave kabukijem to osjete.
Nutarnju erupciju od koje se naježiš.
Shvatio si? Teško je to opisati riječima.
Kad bih skočio s visine
ili jako nagazio stopalom, boljelo me.
Nisam navikao na to, pa su me boljela stopala.
-Ali kad počne, sve to zaboraviš. -Istina.
-Stvarno. -Na kraju sam to radio svim silama.
-Kužim. Taj osjećaj. -Mislim si: „Što je ovo?”
Ta glazba, atmosfera, adrenalin…
Eruptira iz tebe i pogoni te.
Više sam zaljubljen u kabuki.
Lijepo je to čuti.
Počeo sam cijeniti Japan. Svoju državu.
I sve druge glumce u kabukiju, ne samo tebe,
nego sve one koji su stoljećima prenosili tu umjetnost.
Osjetio sam ponos.
Opa. Navukao si se.
To nastojimo prenijeti današnjim mladima.
Nastojimo im omogućiti da iskuse taj osjećaj.
To želimo.
Netko je odlučio tako otići s pozornice.
Točno.
Netko je to smislio prije mnogo stoljeća.
Da.
Ovo iskustvo…
Prilika da glumim u kabukiju
dala mi je moj sljedeći cilj.
Otkrio sam svoju…
TOMIN SLJEDEĆI CILJ
…sljedeću ambiciju.
Ono što želim.
Na primjer?
Znam da će ljudi misliti da sam lud, ali…
-Želim… -Čekaj!
Nemoj.
Nemoj reći.
-Umalo si rekao, ali nemoj. -Da ne kažem?
Zadrži to za sebe. Treba ostati privatno.
-Ambicija… -Želim…
Stani! Nemoj!
Nemoj završiti.
Ovo je…
-Da zadržim za sebe? -Da.
Sve dosad, i ne hvalim se…
uspješno sam činio sve u što bih se upustio.
Nikad nikomu nisam govorio.
Uspio si ne govoreći nikomu.
To što si sad umalo rekao,
želim da se uistinu ostvari.
Zato, samo polako.
Želim da budemo strpljivi i ostvarimo to.
Hajde!
Poznajem ga od njegove 13. godine.
Uvijek je bio nadaren!
-Drago mi je što nisi postao idol. -Prestanite.
Ako može ovo, onda može i puno više.
Ponio se jako skromno,
ali svaki put je uspio.
Bio je poput samuraja. Nije odustao i postavljao si je izazove.
Taj njegov rokenrolski stil bio je vrlo dojmljiv.
Bio sam zadivljen.
Divim se njegovu stavu da stalno želi učiti.
S velikim je poštovanjem pristupio glumi u kabukiju.
Jako to cijenim kod njega.
Toma je bio…
Uvijek je bio pozitivan u radu sa svima.
Bilo je kao druženje nakon škole.
Radio sam s njime i zajedno smo ovo postigli…
Osjetio sam to od njega.
Isprva sam bio zabrinut.
Ali sad kad sam ga upoznao, vidim da je jako dobar čovjek.
Bio je s drugim kabuki-glumcima.
Dao nam je drukčiju energiju.
Otkrio sam, to jest, svi su mi dali moj sljedeći cilj.
Radit ću na njegovu ostvarenju.
-Hvala ti. -Hvala tebi.
Tako! Bravo!
Bravo!
Hvala ti lijepa.
No, no…
Napokon smo gotovi.
-Jesmo. -Kakvo olakšanje.
Zar ne?
Znate…
Jako je važno postavljati si izazove.
To mi je preokrenulo život.
Kabuki.
Nisam znao da je tako uzbudljiv.
Nisam to očekivao.
Prijevod titlova: Tomislav Šimunić